open-index/open-wikipedia-markdown huggingface dataset:
Sugutilukk

**Sugutilukk** ehk **sugutipea** (*glans penis*) on osade imetajate (sh meeste) välimise isassuguelundi osa. Sugutilukk on suguti käsnkeha paksenemus, mis moodustab elundi otsmise jämenenud osa ehk pea, millele järgneb sugutikeha. 

## Isastena sündinutel
Isastel imetajatel on, sõltuvalt loomaliigist, lukk väga erineva kujuga ja moodustab suguti tipu.

Eristatakse lukikrooni (*corona glandis*) ja lukikaela (*collum glandis*). 
 
## Meestena sündinutel

Poisslastel on sugutilukk tuvastatav sünnijärgselt.

Sugutilukil avaneb välimine kusitisuue.

Sugutilukk on kaetud mitmekihilise epiteeliga, mille all tunderetseptorid.

Sugutilukki kaitseb eesnahk, mis suguti lõtvunud olekus katab tervet sugutilukki või osa sellest.

Sugutilukki ja eesnahka ühendab eesnahakida.

## Patoloogia
Lukipõletik on balaniit, luki-eesnaha põletik on balanopostiit.

Põletikujärgse liigpigmentumuse korral võivad sugutipähe ilmuda tumedamad pigmendilaigud, mida seostatakse melaniiniga.

Sugutilukil võib välja kujuneda peenisevähk, melanoom jmt soovimatud proliferatiivsed haiguslikud seisundid.

## Terminoloogia
Sugutilukk on mehekusiti osa.

Sugutilukk on kantud rahvusvahelisse inimese anatoomia standardisse *[[Terminologia Anatomica]]* ja loomaanatoomia standardisse *[[Nomina Anatomica Veterinaria]]*.

## Vaata ka
*Ümberlõikus

## Viited
Friedrich Wilhelm Joseph Schelling

**Friedrich Wilhelm Joseph Schelling** (27. jaanuar 1775 – 20. august 1854), hiljem **von Schelling**, oli saksa filosoof. 

Filosoofia ajaloos paigutatakse ta sageli Fichte ja Hegeli vahele. Esimene neist oli kuni 1800. aastani Schellingi õpetaja ning teine tema ülikooliaegne toakaaslane ja sõber.

Lisaks Fichtele mõjutas Schellingit ka 17. sajandi Saksa müstik Jakob Böhme. Schelling ise kujundas suuresti Saksa rahvusromantismi arengut, kuid ta oli populaarne ka Venemaal.

Hiljem on Schelling jäänud Hegeli varju. Viimase tööd kujutavad Schellingi filosoofiat pelgalt põgusa osana saksa klassikalise idealismi arengus.

Schellingi filosoofia käsitluse muudab keeruliseks selle muutlikkus. Mõne tõlgenduse kohaselt hüppas Schelling alatasa ühelt teemalt teisele ning ei jõudnud kunagi sünteesini, mis võimaldanuks tal luua täieliku filosoofilise süsteemi. Teise lähenemise kohaselt keskendus Schellingi filosoofia pidevalt mõnele läbivale teemale, milleks on eelkõige inimese vabadus, absoluut ning seosed vaimu ja looduse vahel.

Muuhulgas tegeles Schelling ka müüdifilosoofiaga. Teoses "Mütoloogia filosoofia" ("Philosophie der Mythologie", 1857) määratles ta müüdi välistaval meetodil, väites, et "müüt pole ei ajalugu ega metafoor, tee müüdi mõistmisele käib müüdi enda kaudu".

## Schelling ja Eesti
Eestikeelses tõlkes pole ühtegi Schellingi raamatut avaldatud.

Tartu Ülikooli raamatukogus asub fragment Schellingi kirjast professor Neumannile Berliinis. See on osa Friedrich Ludwig Schardiuse autograafide kogust.

## Viited
Aleksandr Tihhonov

**Aleksandr Ivanovitš Tihhonov** (vene *Александр Иванович Тихонов*; sündinud 2. jaanuaril 1947 Uiskojes Tšeljabinski oblastis) on endine Nõukogude Liidu laskesuusataja. Ta on neljakordne olümpiavõitja ja üheteistkordne maailmameister. 

Tihhonov võitis kõik neli olümpiakuldmedalit 4×7,5 km teatesõitudes, neljadelt mängudelt järjest: 1968, 1972, 1976 ja 1980. aasta taliolümpiamängudelt. Ta on seni ainuke sportlane, kes on taliolümpiamängudelt võitnud ühel alal neli korda järjest. Tihhonovi ainuke individuaalne olümpiamängude medal tuli 1968. aastal Grenoble'is 20 km distantsil ja see oli hõbemedal.

Tihhonov on üks kõigi aegade edukaim laskesuusataja. Viiele olümpiamedalile lisaks on tal veel 17 maailmameistrivõistluste medalit, millest üksteist on kuldsed.

Tihhonov valiti 2002. aastal Rahvusvahelise Laskesuusatamise Liidu (IBU) asepresidendiks.

## Saavutused

### [[Olümpiamängud]]el

* 1968  Grenoble'is 
**  **olümpiavõitja** 4×7,5 km teatesõidus
**  hõbemedal 20 km sõidus
* 1972  Sapporos
**  **olümpiavõitja** 4×7,5 km teatesõidus
* 1976  Innsbruckis
**  **olümpiavõitja** 4×7,5 km teatesõidus
* 1980  Lake Placidis
**  **olümpiavõitja** 4×7,5 km teatesõidus

### [[Laskesuusatamise maailmameistrivõistlused|Maailmameistrivõistlustel]]

* 1967  Altenbergis
**  hõbemedal 4×7,5 km teatesõidus
* 1969  Zakopanes
**  **maailmameister** 20 km sõidus
**  **maailmameister** 4×7,5 km teatesõidus
* 1970  Östersundis
**  **maailmameister** 20 km sõidus
**  **maailmameister** 4×7,5 km teatesõidus
* 1971  Östersundis
**  **maailmameister** 4×7,5 km teatesõidus
**  hõbemedal 20 km sõidus
* 1973  Lake Placidis
**  **maailmameister** 20 km sõidus
**  **maailmameister** 4×7,5 km teatesõidus
* 1974  Minskis
**  **maailmameister** 4×7,5 km teatesõidus
* 1975  Anterselvas
**  hõbemedal 4×7,5 km teatesõidus
* 1976  Anterselvas
**  **maailmameister** 10 km sprindis
* 1977  Lillehammeris
**  **maailmameister** 10 km sprindis
**  **maailmameister** 4×7,5 km teatesõidus
**  pronksmedal 20 km sõidus
* 1979  Ruhpoldingis
**  hõbemedal 20 km sõidus
**  pronksmedal 4×7,5 km teatesõidus

## Välislingid

* Aleksandr Tihhonovi koduleht
* Aleksandr Tihhonov ROK-i kodulehel
* Aleksandr Tihhonov peoples.ru kodulehel
Nasva sild

**Nasva sild** on üle Nasva jõe viiv sild Saaremaal. 

Nasva sild oli kehvas seisus juba 1933. aastal. 1937. aasta lõpuks oli 50 meetri pikkune puusild üle Nasva jõe muutunud nii ohtlikuks, et Saare maavalitsus oli sunnitud tegema korralduse, mille järele sillalt ülesõit veomasina koormatisega ei tohtinud olla üle 3,5 tonni. 1939. aastal võttis uue raudbetoonsilla rajamise maavalitsuse tellimusel ette ettevõtja H. Kann. Jõest ülesõit asendati ajutiselt ehitatud puidust 49 m pikkuse ja 4,25 m laiuse (sellest sõiduosa laius 2,60 m) abisillaga. Kuressaare–Sõrve maanteele rajatud uus sild sai 28 meetrit pikk ja 5 meetrit lai. Sild avati 10. jaanuaril 1940. Esimesena sõitis uuest ja moodsast sillast üle Torgu liini omnibuss nr. S-209 paarikümne reisijaga. Nasva uus sild koos abisillaga läks maksma umbes 30 000 krooni. Uue silla pikkus oli 28 meetrit. Uus sild võimaldas ka paremat sillaalust läbisõitu kaluripaatidele. Nasva sild oli suurim Saaremaal. 1944. aastal lasid taganevad sakslased selle õhku.

Kui 1944. aastal ehitatud ajutine kõrgkastidega puitsild täielikult amortiseerus, ehitati see 1961. aastal ümber raudbetoonsillaks. Patuga pooleks käis liiklus üle selle uue silla valmimiseni, mis ehitati vanast veidi põhja poole. Töö tegid põhiliselt Salme pk. töölised Augustin Õuna brigaadist. Kaevikud kaevati käsitsi punnseinte taga ja kopad väljakaevatud pinnasega tõsteti autokraanaga välja. Punnseinu tihendati väljastpoolt saepuruga. Naelakast varustati pika varrega ja täideti saepuruga, siis lükati kast mööda punnseina vee alla lahtise poolega vastu seina. Seal, kus punnseinas praegu oli, kandis veevool saepuru prakku ja paisudes sulges selle. Sambad valati kruusbetoonist M-200 ja sildeava killustikbetoonist M-300. Valamist alustati linnapoolsest otsast ja see kestis pideva tööna kaks päeva ning üks öö. Valamistöödel kasutati segistit, kuid segu veeti kohale käsikärudega. Töölisi toodi valamisele abiks Kuressaare ja Kihelkonna piirkonnast. Töid juhatas üldiselt Alfred Kaimer, kuid algul oli meistrina abiks ka Ain Randma. Tsooniinseneridest olid kohal V. Truu ja I. Sirel.

Nasva silda remonditi taas 2011. aastal. Pärast seda mahuvad silla alt läbi sõitma senisest kõrgemad veesõidukid, silda ületavate sõidukite kõrguspiirangut seevastu karmistati.

## Viited
Laskesuusatamine 1968. aasta taliolümpiamängudel

**[[Laskesuusatamine]] [[1968. aasta taliolümpiamängud]]el** Grenoble'is toimus 12.–15. veebruarini. Laskesuusatamine oli kolmandat korda taliolümpiamängude kavas. Võistlustel jagati välja kaks komplekti medaleid.

## Tulemused

### 20 km


       

Finaal: 12. veebruar
Osavõtjaid: 60
Riike: 16
Olümpiavõitja 1964:  Vladimir Melanin


### 4×7,5 km teatesõit



Kuupäev: 15. veebruar
Osavõtjaid: 14 võistkonda


## Medalid

## Välislingid

* Ametlikud tulemused
Laskesuusatamine 1972. aasta taliolümpiamängudel

**[[Laskesuusatamine]] [[1972. aasta taliolümpiamängud]]el** Sapporos toimus 9.–11. veebruarini. Laskesuusatamine oli taliolümpiamängude kavas neljandat korda. Võistlustel jagati välja kaks komplekti medaleid.

## Tulemused

### 20 km




Kuupäev: 9. veebruar
Osavõtjaid: 54 võistlejat
Riike: 14
Olümpiavõitja 1968:  Magnar Solberg


### 4×7,5 km teatesõit



Kuupäev: 11. veebruar
Osavõtjaid: 13 võistkonda
Olümpiavõitja 1968:  Aleksander TihhonovNikolai PuzanovViktor MamatovVladimir Gundartsev


## Medalid

## Välislingid
Shirley Stelfox

**Shirley Rosemary Stelfox** (11. aprill 1941 Dukinfield – 7. detsember 2015 Yorkshire Dales) oli Inglismaa näitleja.

Teda tunti eeskätt Edna Birchi rolli järgi Briti draamasarjas "Emmerdale", kus ta mängis 2000. aastast. Lisaks mängis ta komöödiasarjas "Rahu, ainult rahu!".

Stelfox oli 1979–1997 abielus näitleja Don Hendersoniga, kes suri 1997. aastal.

## Välislingid
*Shirley Stelfox andmebaasis IMDb
Aadukalam

**"Aadukalam"** (tamili ஆடுகளம் 'Mänguväljak') on India tamilikeelne spordifilm.

Filmi lavastaja on Vetrimaaran. Peaosades on Dhanush, Taapsee Pannu ja Kishore.

Film räägib kukevõitlustest Madurai eeslinnades.

## Näitlejad
* Dhanush –  Karuppu
* Kishore – Durai
* Taapsee Pannu – Irene Claude
* V. I. S. Jayabalan – Periyasami/Pettaikaran
* Meenal – Pettaikaran's abikaasa
* Nareyn – Rathnasamy
* Periyakaruppu Thevar – Ayub
* Murugadoss
* Alva Vasu
* Munnar Ramesh – Ramesh

## Välislingid
* Aadukalam. Sulekha Movies
David Miller

**David Miller** on mitme tuntud isiku nimi:

*David Miller (1883–1953), USA kantrilaulja 
*David Miller (1909–1992), USA filmilavastaja
*David Miller (sündinud 1942), inglise filosoof
*David Miller (sündinud 1946), inglise poliitikateoreetik 
*David Miller (sündinud 1958), Kanada poliitik 
*David Miller (1973–), USA tenor
*David S. Miller (sündinud 1974), USA informaatik, Linuxi arendaja
David Miller (poliitikateoreetik)

**David Miller** (sündinud 8. märtsil 1946) on inglise poliitikateoreetik. 

Miller õppis Cambridge'i ja Oxfordi ülikoolides ning on Oxfordi ülikooli ühiskonna- ja poliitikateooria professor. Ta on tuntud eelkõige mõõdukat rahvuslust toetavate kirjutiste poolest. 

Milleri arvates suudab ühiskonnale parimat heaolu pakkuda rahvusriik. Et see püsiks, on vaja seda toetavat kodanikkonda, kes oleksid omavahel ja riigi suhtes solidaarsed. Tema rahvusluse definitsioon ei põhine otseselt ei keelelisel, kultuurilisel ega etnilisel printsiibil, vaid pigem riigitruudusel, nii et rahvuslus on tal sisuliselt identne patriotismiga. 

## Teoseid
**Anarchism*, 1984, ISBN 0460100939
**On Nationality*, Oxford, 1975.
**Philosophy and Ideology in Hume's Political Thought*, 1981
**Social Justice*, 1976
Jon Istad

**Jon Istad** (29. juuni 1937 Vossi vald – 17. mai 2012) oli Norra laskesuusataja. Ta oli kolmekordne maailmameister.

Jon Istad osales laskesuusatamise rahvusvahelistel võistlustel juba 1960. aasta olümpiamängudel Squaw Valleys, kuid alles 1966. aasta maailmameistrivõistlustel Garmisch-Partenkirchenis jõudis ta medalivõiduni. Ta tuli seal kahekordseks maailmameistriks, saades kulla nii 20 km distantsil kui ka 4×7,5 km teatesõidus. Kolmanda MM-kulla sai ta 1967. aasta MM-il Altenbergis teatesõidus. Individuaaldistantsil sai Istad pronksmedali.  

Olümpiamängudelt võitis ta ühe hõbemedali 1968. aasta OM-il Grenoble'is teatesõidus.

## Saavutused

### [[Nüüdisaegsed olümpiamängud|olümpiamängud]]el

* 1968  Grenoble'is
**  hõbemedal 4×7,5 km teatesõidus

### [[Laskesuusatamise maailmameistrivõistlused|Maailmameistrivõistlustel]]

* 1966  Garmisch-Partenkirchenis
**  **maailmameister** 20 km sõidus
**  **maailmameister** 4×7,5 km teatesõidus
* 1967  Altenbergis
**  **maailmameister** 4×7,5 km teatesõidus
**  pronksmedal 20 km sõidus
* 1969  Zakopanes
**  hõbemedal 4×7,5 km teatesõidus
616

**616. aasta** (**DCXVI**) oli Juliuse kalendri järgi liigaasta, mis algas neljapäeval.

## Sündmused
*...

## Sündinud
*...

## Surnud
*Æthelberht, Kenti kuningas
*Agilulf, langobardide kuningas
Vossi vald

**Vossi vald** on vald Norras Vestlandi maakonnas.

Valla naabervallad  on põhjas Viki vald, idas Aurlandi ja Ulviki vald, lõunas Ullensvangi ja Kvami vald ning läänes Vaksdali vald.

Valla pindala on 2042 km².

Vossi vallas elas 2010. aasta seisuga 13 902 inimest.

Valla keskus on Vossevangen.

Aastal 1964 liitusid Vossi vallaga Vossestrandi vald ja Evangeri vald. Aastal 2020 liideti seni Hordalandi maakonda kuulunud Vossi vallaga sama maakonna Granvini vald.

Vossi valda läbib raudtee Bergensbanen. Vossevangenis on   raudteejaam.

Vallas on mitu populaarset suusakeskust. Suurimad neist on Voss Fjellheisar ja Voss Fjellandsby Myrkdalen.

## Viited

## Välislingid

* Vossi valla koduleht
Peter Brenner

**Peter Brenner** (1677 Närpiö – 4. juuli 1720 Stockholm) oli Eesti vaimulik.

Brenner immatrikuleeriti 8. veebruaril 1698 Turu ülikooli, õppis seejärel aastast (ei olnud küll immatrikuleeritud) 1699 Tartu ülikoolis, väitles seal aastal 1701 *pro gradu* professor Daniel Sacroviuse eesistumisel.

Oli Riias Turu jalaväerügemendi vaimulik, teenis aastatel 1703–1704 Narva rootsi garnisonipastori ja Narva Mihkli koguduse abiõpetajana. Aastal 1704 viidi Venemaale vangi. Oli Aasovis ja Taganrogis aastatel 1705–1709 vene vangi võetud rootsi sõdurite vaimulik. Aastal 1709 viidi ta Peeter I käsul vangina Moskvasse, oli seal vabakslastuna luterlik vaimulik, seejärel oli aastal 1710 venelaste vallutatud Riias Riia Jakobi koguduse vaimulik. Sealt lahkus ta rootslaste juurde, oli aastast 1712 Karl XII õuepastor (oli nominaalselt Vaasa-Mustasaari praost); viibis aastatel 1716–1719 Stockholmis. Ta oli segatud Georg Heinrich von Görtzi välispoliitilisse afääri, kohtus aastal 1720 Kopenhaagenis Venemaa saatkonna esindajatega, seejärel süüdistasid rootslased teda venelastega koostöötamises ning nende kasuks spioneerimises. Brenner vahistati Hamburgis, talle esitati süüdistus riigisaladuste reetmises ning ta hukati Stockholmis.

## Looming
*Carmen votivum in natalem regis Caroli XII. Aboae 1698, 2:o; An poesis sit utilis. Disputatio pro gradu.* (Pernavie, Joh. Brendeken 1699. 4°). Oli veel kirjanik, avaldas mitmeid vaimulikke töid.

## Isiklikku
Tema õepoeg Johann Roos oli Tallinna Mihkli koguduse õpetaja.

## Viited
Lõuna-Atlandi mäestik

**Lõuna-Atlandi mäestik** on Kesk-Atlandi mäestiku lõunaosa. See on ookeani keskahelik, mis on tekkinud Lõuna-Ameerika laama ja Aafrika laama lahknemisel.

## Vaata ka
*Põhja-Atlandi mäestik
Scotia laam

**Scotia laam** ehk **Drake'i laam** on ookeanilise maakoorega laam, mis piirneb põhjas Lõuna-Ameerika laama, idas Lõuna-Sandwichi laama ning lõunas ja läänes Antarktika laamaga.
Rincewind

**Rincewind** on inglise kirjaniku Terry Pratchetti poolt välja mõeldud võlur, kes tegutseb paljudes Kettamaailma-raamatutes.

Rincewind on argpükslik ja saamatu võlur, kes pidevalt satub tema poolt mitte soovitud seiklustesse. Ta on kõhetu ja heas vormis, kuna peab sekelduste eest pidevalt ära jooksma. Rincewindi võlurirüü on tuhmunud punane ja rebenenud ja tema mütsi peal on kiri: "Võllur" (*Wizzard*). Hoolimata aastakümnetepikkusest viibimisest Nähtamatus Ülikoolis ei oska Rincewind ka kõige lihtsamaid loitse, see-eest oli tema peas aga üks Kettamaailma olulisima võluraamatu, "Oktariini", kaheksast kõige võimsamast loitsust, mis päästis Kettamaailma hävingust.

Tema Surma-lähedased kogemused lõppevad aga alati õnnelikult, kuna teda soosib jumalanna, keda nimetatakse "Leediks" (*The Lady*) ja kes on õnne antropomorfne personifikatsioon.

Mitmes raamatus seikleb Rincewind koos Kettamaailma esimese turisti Kakslillega, kes kingib talle Pagasi, võlutud pirnipuust tehtud kasti, mis oma väikestel jalgadel enda isandale kõikjale järgneb. 

Viimastes Kettamaailma raamatutes on Rincewind esinenud kõrvaltegelasena, kes täidab Nähtamatus Ülikoolis mitmeid soovimatuid professuure. Varem oli ta Raamatukoguhoidja abiline, kuid pole teada, kas ta on selle ameti säilitanud.

2008. aastal valminud lühitelesarjas "Võlukunsti värv" kehastab Rincewindi David Jason.
Iván Zamorano

**Iván Luis Zamorano Zamora** (sündinud 18. jaanuaril 1967 Santiagos) on endine Tšiili jalgpallur.

Tšiili jalgpallikoondises osales ta 1998. aasta maailmameistrivõistlustel. Karjääri tippajal mängis ta Hispaanias klubides Sevilla ja Real Madrid ning Itaalias Internazionales.

Hooajal 1994–1995 tuli Zamorano Real Madridi koosseisus Primera Divisiónis esikohale ja oli hooaja parim väravakütt. Milano Interis võitis ta UEFA karika.

2004. aastal valiti ta nimekirja FIFA 100.

Ivan Zamorano alustas karjääri Tšiilis. Tema esimene Euroopa klubi oli Šveitsi St. Gallen.
Arachne

**Arachne** oli vanakreeka mütoloogias võimekas kuduja, kes hooples, et ta on parem kui tarkuse ja käsitöö jumalanna Minerva.  Arachne ei tahtnud tunnistada, et ta võlgneb oma teadmised ja oskused vähemalt osaliselt jumalannale. 

Lugu Arachnest on hiline. Atika vaasimaalijad ei kasutanud seda motiivi.

Arachne loo on ümber jutustanud vanarooma luuletaja Ovidius  "Metamorfoosides" ja seda on maininud Vergilius "Georgicas".
Diego Forlán

**Diego Forlán Corazo** (sündinud 19. mail 1979 Montevideos) on endine Uruguay jalgpallur, ründaja.

## Klubikarjäär
Forlan alustas karjääri Independientes ja aastal 2002. läks ta Manchester Unitedisse. Inglismaa Premier League'i klubis mängis Forlán kokku kaks ja pool hooaega, lüües liiga 63 mängus kokku 10 väravat. Manchester Unitedi mängijana tuli Forlán hooajal 2002–2003 Inglismaa meistriks.

2004. aasta suvel siirdus Forlán Hispaania Primera Divisióni. Esimeseks klubiks oli Villarreal, 2007. aastast aga mängis ta Madridi Atléticos. UEFA Euroopa Liiga 2009–2010 finaalmängus Fulhami vastu lõi Forlán kaks väravat aidates Atlético 2:1 võiduni.

2011. aasta suvel kolis Forlán Itaalia klubisse Milano Internazionale. Ühe aasta pärast sõlmis Forlán lepingu Brasiilia jalgpalliklubiga Internacional. 2014. aasta jaanuaris liitus ta Jaapani klubiga Cerezo Osaka. Karjääri lõpetas ta 2018. aastal Hongkongi klubis Kitchee.

Forlán on pälvinud kaks Euroopa jalgpalliauhinda: Pichichi auhinna (2 korda) ja Euroopa Kuldse Saapa (2 korda).

## Rahvuskoondise karjäär
Uruguay rahvuskoondises sai Forlán tõeliseks liidriks. Ta lõi 31 väravat 83 mängus. Üks värav tuli 2002. aasta maailmameistrivõistlustel, 2010. aasta turniiril lõi ta 5 väravat ja sai auhinna Kuldne Pall, mis antakse hääletuse põhjal turniiri parimale jalgpallurile. Kuldse saapa sai siiski Saksamaa ründaja Thomas Müller, kes samuti lõi 5 väravat, aga andis ka 3 resultatiivset söötu.

11. märtsil 2015 andis Forlán teada, et tema enam Uruguay rahvuskoondises ei mängi. Forlán esindas Uruguayd 112 mängus, lüües kokku 36 väravat.

## Isiklikku
Forláni isa oli jalgpallur São Paulo FC-s (1970–1975) ja Uruguay rahvusmeeskonnas 1966. (ei saanud mänguaega) ja 1974. aasta jalgpalli maailmameistrivõistlustel. Forláni vanaisa Juan Carlos Corazo oli jalgpallur Argentina klubis Independiente.

## Viited

## Välislingid
Põhja-Atlandi mäestik

**Põhja-Atlandi mäestik** on Kesk-Atlandi mäestiku põhjaosa. See on ookeani keskahelik, mis on tekkinud Põhja-Ameerika ja Euraasia laama lahknemisel.

## Vaata ka
*Lõuna-Atlandi mäestik
Paide linna staadion

**Paide linna staadion** on mitmeotstarbeline staadion Paides, jalgpalliklubi Paide Linnameeskond kodustaadion.

Staadioni kõrval asub ka kunstmuruväljak.

## Välislingid
* Paide linna staadion sai veerand tuhat pealtvaatajat mahutavad tribüünid Järva Teataja, 30. aprill 2009
* Paide linnastaadioni info paidesport.ee
*
.bu

**.bu** oli Birma jaoks mõeldud tippdomeen, mis ei läinud kasutusele, sest 1989. aastal muudeti riigi ametlik nimi Myanmariks.

Riigil puudus Interneti tippdomeen kuni 1997. aastani, mil selleks määrati .mm.
Tööandja

**Tööandja** on ettevõte, asutus või üksikisik, kellele töövõtja teeb tasu eest tööd. Õigusleksikoni järgi on tööandja "töölepingu pool, kelle juhtimisel ja korralduste alusel kohustub töötaja tegema tema määratud tööd".

#### Vaata ka
*Tööandja bränding

## Viited
Euraasia laam

**Euraasia laam** on põhjapoolkeral paiknev laam, millel paikneb suurem osa Euraasia mandrist (välja jäävad Hindustani poolsaar, Araabia poolsaar ja Ida-Siberi territoorium Tšerski ahelikust ida pool). Sellel paiknevad ka ookeanilise maakoorega Atlandi ookeani kirdeosa põhi Kesk-Atlandi mäestikust ida pool ning Põhja-Jäämere põhi Gakkeli ahelikust lõuna pool.

Idas piirneb Euraasia laama põhjaosa Põhja-Ameerika laamaga ning selle lõunaosa Filipiini laamaga, arvatavasti ka Ohhoota laama ja Amuuri laamaga. Lõunas piirneb Euraasia laama lääneosa Aafrika laamaga, selle keskosa Araabia laamaga ja selle idaosa Indo-Austraalia laamaga. Läänes lahkneb Euraasia laam Põhja-Ameerika laamast, mille tagajärjel on tekkinud Kesk-Atlandi mäestiku põhjaosa ehk Põhja-Atlandi mäestik. Laamade lahknemisest annab tunnistust aktiivne vulkaaniline tegevus Islandil, näiteks 1973. aastal purskas Heimaey saarel Helgafell ja on tekkinud uus Eldfelli vulkaan.
Getafe

**Getafe** on linn Hispaanias Madridi autonoomses piirkonnas. Asub Madridi kesklinnast 14 km lõuna pool ja piirneb Madridiga. Läbi linna idaosa voolab Manzanarese jõgi.

Getafe on tööstuslinn. Linnas asub EADSi tehas. 

Linnas asub Hispaania õhuväe baas ja sõjaväelennuväli. Getafet läbib Madridi metroo 12. liin.

Getafe jalgpalliklubi Getafe CF mängib 2004. aastast Hispaania kõrgliigas Primera División.

## Viited

## Välislingid

*Linna koduleht
RBS 15

**RBS 15** (Robotsystem 15) on lase-ja-unusta pind-pind või õhk-pind laevatõrjerakett. Uuem versioon Mk. III on võimeline ründama maismaal asuvaid sihtmärke. Raketi on välja töötanud Rootsi ettevõtte SAAB AB tütarettevõte Saab Bofors Dynamics.
Eesti Uisuliit

**Eesti Uisuliit** (lühend **EUL**) on Eesti uisutamise alaliit. 

Eesti Uisuliit koordineerib iluuisutamise, kiiruisutamise ja lühirajauisutamise tegevust Eestis.

Eesti Uisuliidu president on alates 2. maist 2018 Maire Arm, kes oli varem uisuliidu asepresident. Enne seda oli uisuliidu president Edgar Savisaar. Alates 2. maist 2018 on uisuliidu asepresident Aivar Kokk, peasekretär Gunnar Kuura. Juhatusse kuuluvad lisaks presidendile ja asepresidendile Nikolai Salnikov, Margus Hernits, Zanna Kulik, Liina Oja, ja Ere Lusti.

## Ajalugu
2016. aasta seisuga kuulusid lisaks presidendile ja asepresidendile juhatusse veel Nikolai Salnikov, Aivar Kokk, Kristjan Rand, Žanna Kulik ja Liina Oja. 

## Välislingid
*Eesti Uisuliidu koduleht
*Info EOK lehel
*http://www.sport.ee/eesti_uisuliit#juhatus
Jätkväljaanne

**Jätkväljaanne** on mingi asutuse, ühingu või muu organisatsiooni väljaanne, mis ilmub nummerdatud osadena ebaregulaarsete ajavahemike järel. Jätkväljaannet ühendab sarja pealkiri, üksiknumbritel võivad olla eripealkirjad.

## Vaata ka
*Perioodika
Perioodika

**Perioodika** ehk **perioodikaväljaanded** ehk **perioodilised väljaanded** on teatud kindla sagedusega (näiteks kord kuus või kuus korda nädalas) järjest sama nime või pealkirjaga ilmuvad väljaanded. Tavalisemad perioodikaväljaanded on ajalehed ja ajakirjad.

## Vaata ka
*Jätkväljaanne
The Immaculate Collection

**"The Immaculate Collection"** on Madonna 1990. aasta kogumikalbum.

## Lood
#"Holiday"
#"Lucky Star"
#"Borderline"
#"Like a Virgin"
#"Material Girl"
#"Crazy for You"
#"Into the Groove"
#"Live to Tell"
#"Papa Don't Preach"
#"Open Your Heart"
#"La Isla Bonita"
#"Like a Prayer"
#"Express Yourself"
#"Cherish"
#"Vogue"
#"Justify My Love"
#"Rescue Me"
Paolo Maldini

**Paolo Cesare Maldini** (sündinud 26. juunil 1968 Milanos) on endine Itaalia jalgpallur, kes mängis terve karjääri jalgpalliklubis AC Milan. 

25 hooaja jooksul võitis ta viis korda UEFA Meistrite Liiga, tuli seitse korda Serie A meistriks ning võitis ühe Coppa Italia, viis Supercoppa Italianat, viis Euroopa superkarikat ja kaks Intercontinental Cupi. Karjääri lõpetas ta 2009. aastal 40-aastaselt.

Itaalia jalgpallikoondises mängis Paolo Maldini 14 aastat ja osales neli korda jalgpalli maailmameistrivõistlustel. Debüüdi rahvuskoondises tegi ta 1988. aastal.
OMX Stockholm 30

**OMX Stockholm 30** (lühendatult **OMXS30**) on Stockholmi börsi enim vaadeldav indeks. 

Indeks kajastab muutusi nende 30 ettevõtte aktsia hinnas, millega Stockholmi börsil kõige rohkem on kaubeldud. Indeksis hõlmatud aktsiad vaadatakse üle kaks korda aastas. Indeksi baasväärtus on 125.

## Vaata ka
* Stockholmi börs

## Viited


## Välislingid
* Stockholmi börs
Taimo Toomast

**Taimo Toomast** (17. mai 1962 Pärnu – 29. august 2025) oli eesti ooperilaulja.

## Haridus
Taimo Toomast lõpetas 1989. aastal Tallinna Riikliku Konservatooriumi Teo Maiste lauluklassis ja Frieda Bernsteini kammerlaulu klassis. Ta täiendas end Savonlinna (1987) ja Kangasniemi (1988) suvekursustel, Viini Riigiooperi stuudios (1990–1991), Viini Konservatooriumis (Margarethe Bence'i klass ja David Lutzi Liedi klass 1990–1992) ning hiljem Saksamaal Athe Parsi ja Georg Fortune juures.

## Töökäik
Ta on esines solistina Viini Riigiooperis ja Viini Kammerooperis, oli Saksamaal Coburgi Landestheateri ja Dessau Anhaltisches Theateri solist (kokku 12 aastat). Toomast esines külalissolistina paljudes teistes Saksamaa teatrites (Gera, Bauzen, Osnabrück, Passau). 2004–2008 elas ja töötas Hispaanias ning tegi koostööd Alicante Sümfooniaorkestriga, osales kontserditurneel USAs.

Alates 2009. aastast oli Taimo Toomast lauluosakonna õppejõud Eesti Muusika- ja Teatriakadeemias. 2010. aastast oli Taimo Toomast taas külalissolist Eesti Rahvusooperis ja teatris Vanemuine.

## Isiklikku
Taimo Toomastil sündis kolm last (Elisabeth Leach (neiupõlves Toomast), Sophie-Marie Toomast ja Tristan-Tobias Toomast).

Ta oli 2010. aastast abielus Vilja Savisaar-Toomastiga.
Mõisaküla Püha Vaimu kirik

**Mõisaküla Püha Vaimu kirik** on õigeusu kirik Viljandi maakonnas Mulgi vallas Mõisakülas.

Kiriku ehitamisele pandi alus 1929. aastal. Projekti tegi insener Ludvig Saukas.

Riigivanem Konstantin Päts annetas kiriku heaks 250 krooni. Nurgakivi pandi 12. juunil 1932 ja kirik pühitseti 17. novembril 1933.

Torn püstitati 1938. aastal arhitekt Märt Merivälja projekti järgi.

Lõplikult valmis kirik 1942. aastal.

Aastal 1934 valmis Mõisakülas ka luteri Maarja-Magdaleena kirik.

## Vaata ka
*Mõisaküla Püha Vaimu kogudus

## Välislingid
*
San Antonio Spurs

**San Antonio Spurs** on USA korvpalliklubi, mis mängib korvpalliliigas NBA. Meeskond kuulub läänekonverentsi edeladivisjoni ja peab oma kodumänge AT&T Centeris. Viiekordne NBA meister Spurs on NBA üks edukamaid klubisid.

## Ajalugu
1967. aastal asutatud San Antonio Spurs mängib NBA-s alates 1976. aastast, kui korvpalliliiga ABA liitus NBA-ga.

Spursi hiilgeajad algasid 1996. aastal, kui meeskonna peatreeneriks asus Gregg Popovich, kes on meeskonna tüüri juures praegugi. David Robinson ja 1997. aastal meeskonda valitud Tim Duncan vedasid Spursi esimese tiitlini 1999. aastal, kui finaalis alistati 4 : 1 New York Knicks. Järgmised tiitlid tulid 2003., 2005. ja 2007. aastal vastavalt New Jersey Netsi (4 : 2), Detroit Pistonsi (4 : 3) ja Cleveland Cavaliersi (4 : 0) üle ning neis olid Duncani kõrval olulises rollis ka argentiinlane Manu Ginóbili ja prantslane Tony Parker.

Kui 2013. aastal kaotas Spurs NBA finaalis 3 : 4 LeBron Jamesile ja Miami Heatile, siis aasta hiljem saadi 4 : 1 revanš ja tuldi viiendat korda klubi meistriks. Finaalseeria kõige väärtuslikumaks mängijaks valiti 22-aastane Kawhi Leonard.

## Mängijad hooajal 2020/2021
* LaMarcus Aldridge
* DeMar DeRozan
* Drew Eubanks
* Rudy Gay
* Keldon Johnson
* Tre Jones
* Trey Lyles
* Patty Mills
* Dejounte Murray
* Jakob Pöltl
* Luka Šamanić
* Devin Vassell
* Lonnie Walker
* Derrick White

## Endised tuntumad mängijad
* George Gervin
* David Robinson
* Sean Elliott
* Avery Johnson
* Dennis Rodman
* Tim Duncan
* Manu Ginóbili
* Tony Parker
* Kawhi Leonard

## Välislingid
* San Antonio Spurs
Blur

**Blur** on Inglismaa pop- ja rokkansambel, mis asutati 1988. aastal Londonis. 

Bändi kuuluvad laulja Damon Albarn, bassist Alex James ja kitarrist Graham Coxon, hiljem liitus trummar Dave Rowntree, kelle isa oli olnud BBC-s The Beatlesi helimees. Bänd kandis algul Seymouri nime. 

Blur viljeles algselt nn Madchesteri ansamblite Stone Rosese ja Happy Mondayse ning *[[shoegaze]]*i mõjudega muusikat. 

Mõningase tuntuse saavutas bänd teise singliga "There's No Other Way" ja esikalbumiga "Leisure", mis ilmusid aastal 1991. Briti tabeli tippu ja tõelise läbilöögini jõudis bänd alles kolmanda albumiga "Parklife" aastal 1994. Selleks ajaks oli ansambli muusikast saanud irooniline, *[[camp]]*-maiguline popp, millest paistsid eeskujudena läbi The Beatles, The Small Faces, The Kinks, XTC, The Jam ja Madness. Tänu "Parklife'i" menule sai Blurist konkurent Oasisele, kellega nad mõnda aega parima *[[britpop]]*-bändi tiitli pärast võistlesid. Pärast vähem eduka "The Great Escape'i" ilmumist aastal 1995 eemaldus ansambel oma lõpule lähenevast *britpop*ist. 

Uue eduni jõudis bänd 1997. aastal ilmunud viienda albumiga "Blur", milles avaldusid USA alternatiivroki (Pavement, Sonic Youth) ning *[[lo-fi]]* mõjud. Stiilimuutus tõi kaasa ka mõningase edu USA-s, mis vähemal määral jätkus järgmise, eksperimentaalse, gospelimõjulise albumiga "13", mis ilmus kaks aastat hiljem, aastal 1999. 2003. aastal ilmus neil elektrooniline album "Think Tank" ja 2015. aastal ilmus neil album "The Magic Whip".

## Diskograafia

* "Leisure" (1991)
* "Modern Life Is Rubbish" (1993)
* "Parklife" (1994)
* "The Great Escape" (1995)
* "Blur" (1997)
* "13" (1999)
* "Think Tank" (2003)
* "The Magic Whip" (2015)
* "The Ballad of Darren" (2023)
Surnulava

**Surnulava** (ka **lautsi**) oli pakkudele või pinkidele asetatud laudadest endisaegne rajatis, millele pandi pestud ja riietatud surnu, kes jäi sinna lamama kuni kirstupanekuni. Laudu asendas mõnikord ka vankriredel. 

Lautsi kaeti õlgede ja linadega, selle alla asetati jaheduse hoidmiseks liiva, mättaid, mulda või maakive. Pärast matust pesti nii lauad kui ka linad puhtaks.

Setud asetasid surnu seinapingile nii, et selle pea oli pühasekapi poole. Lautsiks oli neil lattidest ja pulkadest raam, millel surnu kanti matustel kuni külapiirini. Setud jätsid lautsi kõdunema ristipuu alla või põletasid ära. 

## Viited

## Välislingid
*Lautsi, Eesti Rahva Muuseum
Orlando Magic

**Orlando Magic** on USA korvpalliklubi, mis mängib korvpalliliigas NBA. Meeskond kuulub idakonverentsi kagudivisjoni ja peab kodumänge Amway Centeris.

## Ajalugu
1989. aastal Orlandos asutatud klubis on NBA suurimatest tähtedest mänginud Shaquille O'Neal, Penny Hardaway, Grant Hill, Tracy McGrady ja Dwight Howard.

Orlando Magic on 31 hooaja jooksul pääsenud NBA väljalangemismängudele 16 korda, jõudes 1995. ja 2009. aastal ka NBA finaali. Kui 1995. aastal kaotati 0 : 4 Hakeem Olajuwoni juhitud Houston Rocketsile, siis 2009. aastal tunnistati 1 : 4 Kobe Bryanti ja Los Angeles Lakersi paremust.

## Mängijad hooajal 2020/2021
* Al-Farouq Aminu
* Cole Anthony
* Dwayne Bacon
* Mohamed Bamba
* Khem Birch
* Michael Carter-Williams
* Gary Clark
* James Ennis III
* Evan Fournier
* Markelle Fultz
* Aaron Gordon
* Jonathan Isaac
* Chuma Okeke
* Terrence Ross
* Nikola Vučević

## Endised tuntumad mängijad
* Shaquille O'Neal
* Penny Hardaway
* Grant Hill
* Tracy McGrady
* Dwight Howard
* Hedo Türkoğlu
* Vince Carter
* Gilbert Arenas

## Välislingid
* Orlando Magic
New Orleans Pelicans

**New Orleans Pelicans** on USA korvpalliklubi, mis mängib korvpalliliigas NBA. Meeskond kuulub läänekonverentsi edeladivisjoni ja peab kodumänge Smoothie King Centeris. Klubi pole kunagi NBA meistriks tulnud.

## Ajalugu
Klubi asutati 2002. aastal, kui Charlotte Hornetsi toonane omanik George Shinn kolis Hornetsi New Orleansi. **New Orleans Hornets** pidi 2005. aastal orkaani Katrina tõttu ajutiselt kolima Oklahoma Citysse, kus klubi nimeks sai **New Orleans/Oklahoma City Hornets**.

Hooajaks 2007/08 pöördus Hornets tagasi New Orleansi ja oma vana nime juurde. Edu Oklahomas pani aga aluse korvpalliklubile Oklahoma City Thunder (tegelikult kolis sinna nime vahetanud Seattle SuperSonics). Klubi praegune nimi **New Orleans Pelicans** võeti kasutusele 2013. aastal.

Klubi liidrid on olnud Chris Paul (2005–2011) ja Anthony Davis (2012–2019), kelle juhtimisel jõuti vastavalt 2008. ja 2018. aastal läänekonverentsi poolfinaali. Pärast Davise lahkumist on New Orleansis alanud noorte tähtmängijate Zion Williamsoni ja Brandon Ingrami ajastu.

## Mängijad hooajal 2020/2021
* Steven Adams
* Nickeil Alexander-Walker
* Lonzo Ball
* Eric Bledsoe
* Wenyen Gabriel
* Josh Hart
* Jaxson Hayes
* Willy Hernangómez
* Brandon Ingram
* Kira Lewis jr
* Nicolò Melli
* JJ Redick
* Sindarius Thornwell
* Zion Williamson

## Endised tuntumad mängijad
* Anthony Davis
* Chris Paul
* David West
* Jrue Holiday
* Eric Gordon
* Peja Stojaković
* Baron Davis

## Välislingid
* New Orleans Pelicans
P-lained

**P-lained** ehk **primaarlained** ehk **pikilained** on seismiliste lainete liik ja üks kehalainete liikidest.  

Nad tekivad maavärina käigus elastsete pingete vabanemisel ja levivad keskkonda liikumise suunas kokkusurutavate ja väljavenitavate impulssidena. 

P-lained on kõige kiiremini levivad seismilised lained (kiirus kuni 13 km/s). Nad levivad nii tahkistes kui ka vedelikes. P-lained tekitavad maapinnas väikeseid muutuseid.
Skandinaviska Enskilda Banken

**Skandinaviska Enskilda Banken AB** (lühendatult **SEB**) on Rootsi päritolu rahvusvaheline panganduskontsern, mis tegutseb peamiselt Põhja- ja Baltimaades. Põhitegevus on pangateenused, kuid SEB pakub ka erinevaid kindlustusi ning liisingut.

Panga asutas Rootsi perekond Wallenberg. Skandinaviska Enskilda Banken AB tegevjuht on Johan Torgeby ja nõukogu esimees on Marcus Wallenberg.

Skandinaviska Enskilda Bankeni aktsiad on noteeritud Stockholmi börsil. 

## Ajalugu

SEB moodustus aastal 1972, kui ühinesid 1856. aastal asutatud Stockholms Enskilda Bank ja Skandinaviska Banken.

Stockholms Enskilda Banki asutaja oli André Oscar Wallenberg. Skandinaviska Enskilda Bankenit kontrollib Wallenbergide perekond oma valdusettevõtte Investor AB kaudu. Skandinaviska Bankeni oli Oscar Ekman 1864. aastal Göteborgis asutanud kui Skandinaviska Kreditaktiebolaget AB.

1997. aastal ostis pank kindlustusseltsi Trygg-Hansa. Seejärel integreeris pank kindlustusfirma säästu- ja elukindlustusosa ning müüs varakindlustuse edasi. 

Aastal 1998 muutis pank oma logo ja nime, SE-Bankeni uueks nimeks sai SEB. Samal aastal astus Skandinaviska Enskilda Banken kolme Balti panga omanikeringi, need olid Eesti Ühispank, Unibank Lätis ja Vilniaus Bankas Leedus. 2000. aastal osteti pank Saksamaal - Bank für Gemeinwirtschaft (BfG) - ning järelejäänud osad kolmest Balti pangast.

## Osakonnad

Skandinaviska Enskilda Banken on üks suuremaid Rootsi panku. Pank koosneb viiest osakonnast:
* Ettevõtete pangandus, mis on suunatud suurtele ettevõtetele ja institutsioonidele. Osakonnal on 18 riigis, peamiselt Põhjamaades ja Saksamaal.
* Jaepangandus, mis pakub pangandus-ja nõustamisteenusi eraisikutele ning väikestele ja keskmise suurusega äriklientidele.
* Varahaldus, mis juhib investeeringuid, sealhulgas investeerimisfonde ja privaatpanganduse teenuseid.
* Elu- ja pensionikindlustus, mis pakub elukindlustustooteid eraisikuile ja äriklientidele peamiselt Rootsis, Taanis ja Balti riikides.
* Baltikum, mis pakub pangandus-ja nõustamisteenusi eraisikuile ning väikestele ja keskmise suurusega äriklientidele nii Eestis kui ka Lätis ja Leedus.

## Tütarettevõtted
SEB tütarettevõtted tegutsevad Euroopas, Aasias, Põhja- ja Lõuna-Ameerikas. SEB tütarettevõtete hulka kuuluvad näiteks

Euroopas:
*Skandinaviska Enskilda Banken A/S (Taani)
*SEB Pank (Eesti, varasema nimega Eesti Ühispank)
* SEB Enskilda Corporate Finance Oy (Soome)
*SEB AG (Saksamaa)
*SEB Banka (Läti)
*SEB Bankas (Leedu)
*Skandinaviska Enskilda Banken S.A. (Luksemburg)
* SEB Privatbanken ASA (Norra)
* SEB Poland (Poola)
* SEB Bank (Venemaa)
* Skandinaviska Enskilda Banken S.A. (Šveits)
* SEB Bank (Ukraina, endine AGIO)
* Skandinaviska Enskilda Ltd (Suurbritannia)

Põhja- ja Lõuna-Ameerikas:
* Skandinaviska Enskilda Banken Corporation (Ameerika Ühendriigid, New York)
* SEB Brazil (Brasiilia)

Aasias:
* SEB China (Hiina)
* SEB Hong Kong
* SEB India 
* SEB Private Banking Singapore (Singapur)

SEB gruppi kuulub Hollandis registreeritud kinnisvaraettevõte Baltectus N.V., mis on Baltimaade kinnisvaraettevõtete Estectus, Latectus ja Litectus omanik.

## Viited
Harri Niidre

**Harri Niidre** (25. mai 1923 Iisaku – 31. jaanuar 1950 Oonurme) oli Eesti Leegioni ohvitser ja metsavend, kes hukkus metsas tehtud haarangu tagajärjel.

Harri Niidre võitles Eesti SS-vabatahtlike brigaadi 1. rügemendi 1. pataljoni 4. kompanii 1. rühma ülemana. 

Pärast sõjategevust Eestis 1944. aastal jäi metsavennaks. Kui NKVD tegi Oonurme küla lähedal metsas haarangu, lasi Niidre ennast ise maha, et mitte sattuda Nõukogude julgeolekumeeste kätte.

## Viited
Hermiitiline maatriks

Lineaaralgebras nimetatakse kompleksarvuliste elementidega ruutmaatriksit *A* **hermiitiliseks**, kui see ühtib oma kaasmaatriksiga:

: A = A^{\dagger}.

## Omadused

Iga hermiitiline maatriks on normaalne ja seega unitaarselt diagonaliseeritav.

Hermiitilise maatriksi omaväärtused ja selle determinant on reaalsed.

## Vaata ka

* Unitaarne maatriks
* Antihermiitiline maatriks
* Normaalne maatriks
Antihermiitiline maatriks

Lineaaralgebras nimetatakse kompleksarvuliste elementidega ruutmaatriksit *A* **antihermiitiliseks**, kui see ühtib oma kaasmaatriksi vastandmaatriksiga:

: A = - A^{\dagger}.

## Omadused

Iga antihermiitiline maatriks on normaalne ja seega unitaarselt diagonaliseeritav.

Antihermiitilise maatriksi omaväärtused on imaginaarsed.

## Vaata ka

* Unitaarne maatriks
* Hermiitiline maatriks
* Normaalne maatriks
Unitaarne maatriks

Lineaaralgebras nimetatakse kompleksarvuliste elementidega ruutmaatriksit *A* **unitaarseks**, kui selle pöördmaatriks ühtib selle kaasmaatriksiga:

: A^{-1} = A^{\dagger}.

## Omadused

Iga unitaarne maatriks on normaalne ja seega unitaarselt diagonaliseeritav.

Unitaarse maatriksi omaväärtused, kaasa arvatud selle determinant, on ühejuured.

## Vaata ka

* Hermiitiline maatriks
* Antihermiitiline maatriks
* Normaalne maatriks
Matthias Simolin

**Matthias Simolin** (24. juuli 1684 Turu – 1753 Tallinn) oli Eesti vaimulik.

Simolin õppis aastal 1701 Turu toomkoolis. Immatrikuleeriti 6. juunil 1704 Turu ülikooli, oli kohal veel aastal 1706, väitles aastatel 1706 ja 1709. Ordineeriti 22. juulil 1710 õpetajaks Tallinnas.

Oli aastatel 1710–1753 Tallinna Mihkli koguduse õpetaja. Maeti 14. juunil/25. juunil 1753 Tallinna Oleviste kirikusse.

Simolin oli pietistide ja hernhuutlaste poolehoidja. Ta oli ka rootsikeelsete vaimulike raamatute koostaja ja trükkitoimetaja Tallinnas.

## Isiklikku
Matthias Simolin oli neli korda abielus. Tema teisest abielust sündinud tütre Maria Charlotte mees Johann Roos sai pärast tema surma Tallinna Mihkli koguduse õpetajaks.

## Viited
Laine Tüüts

**Laine Tüüts** (aastani 1947 **Laine Muinaste**; 25. mai 1925 Tartu – 21. jaanuar 2011 Tartu) oli eesti sportlane ja spordipedagoog. 

Ta tuli Eesti meistriks iluvõimlemises ja viievõistluses, töötas TRÜ ja EPA õppejõuna ning Tartu 3. Keskkooli kehalise kasvatuse õpetajana.

Tema abikaasa oli eesti kergejõustiklane, treener, sporditegelane ja jurist Heldur Tüüts.
Kaasmaatriks

Lineaaralgebras nimetatakse kompleksarvuliste elementidega maatriksi *A* **kaasmaatriksiks** ehk **hermiitiliseks kaasmaatriksiks** ehk **adjungeeritud maatriksiks** maatriksit *B*, mis on saadud selle transponeerimisel ja elementidest kaaskomplekside võtmisel. Maatriksi *A* ja selle kaasmaatriksi *B* elemendid on seega seotud järgmiselt:
: b_{ij} = a^{*}_{ji},
kus * tähistab kaaskompleksi võtmist.

Maatriksi *A* kaasmaatriksit tähistatakse sümbolitega 
: A^{*}, \quad A^{H}, \quad A^{\dagger}

## Omadused
Igal kompleksarvuliste elementidega maatriksil leidub kaasmaatriks.

Olgu A ja B maatriksid ning r kompleksarv. Kehtib:
: (A + B)^{\dagger} = A^{\dagger} + B^{\dagger} \, ,
: (rA)^{\dagger} = r^{*}A^{\dagger}  \, ,
: (AB)^{\dagger} = B^{\dagger}A^{\dagger}  \, ,
: (A^{\dagger})^{\dagger} = A  \, ,
: (A^{-1})^{\dagger} = (A^{\dagger})^{-1} \quad   \, , kui *A* on pööratav,
: \det(A^{\dagger}) = \det(A)^{\dagger}   \, ,

## Vaata ka
* Unitaarne maatriks
* Hermiitiline maatriks
* Antihermiitiline maatriks
* Normaalne maatriks
Normaalne maatriks

Lineaaralgebras nimetatakse kompleksarvuliste elementidega ruutmaatriksit *A* **normaalseks**, kui see kommuteerub oma kaasmaatriksiga:

: A A^{\dagger} = A^{\dagger} A.

## Omadused

Iga maatriks on unitaarse maatriksi abil diagonaliseeritav parajasti siis, kui see on normaalne. See tähendab, et maatriks *A* on normaalne parajasti siis, kui see on esitatav diagonaalse maatriksi Λ ja unitaarse maatriksi *U* kaudu nii, et

: \mathbf{A} = \mathbf{U} \mathbf{\Lambda} \mathbf{U}^* 
kus
: \mathbf{\Lambda} = \operatorname{diag}(\lambda_1, \lambda_2, \dots)
: \mathbf{U}^*\mathbf{U} = \mathbf{U} \mathbf{U}^* = \mathbf{I}.

Tuleb rõhutada, et kuigi iga normaalne maatriks on diagonaliseeritav, pole iga diagonaliseeritav maatriks normaalne.

Maatriksi normaalsusega samaväärsetest tingimustest saab koostada üsna pika nimekirja. Olgu *A* *n*×*n* maatriks. Järgmised väited on samaväärsed:
# *A* on normaalne.
# *A* on diagonaliseeritav unitaarse maatriksi abil.
# Iga vektor n-mõõtmelises vektorruumis (üle kompleksarvude) on esitatav maatriksi *A* ortogonaalsete omavektorite lineaarkombinatsioonina.
# \|Ax\| = \|A^*x\| iga vektori *x* korral.
# \operatorname{tr} (A^* A) = \sum_j^n |\lambda_j|^2. (See tähendab, et maatriksi *A* Frobeniuse norm on arvutatav *A* omaväärtuste abil.)
# Maatriksi *A* Hermiitiline osa \frac{1}{2} (A + A^*) ja antihermiitiline osa \frac{1}{2} (A - A^*) kommuteeruvad.
# A^* on esitatav *n-1* järku polünoomina maatriksist A.
# A^* = AU, kus *U* on unitaarne maatriks.
# *U* ja *P* kommuteeruvad, kus *A* = *UP* on maatriksi *A* polaarne dekompositsioon (*U* on unitaarne ja *P* mittenegatiivne maatriks).
# *A* kommuteerub mõne normaalse maatriksiga *N*, millel pole korduvaid omaväärtuseid.

## Erijuhud

Järgnevad kompleksarvulisete elementidega maatriksid on normaalsete maatriksite erijuhud: hermiitlised maatriksid, antihermiitilised maatriksid jaunitaarsed maatriksid.

Järgnevad reaalarvuliste elementidega maatriksid on normaalsete maatriksite erijuhud: sümmeetrilised maatriksid, kaldsümmeetrilised maatriksid ja ortogonaalsed maatriksid

## Vaata ka
* Normaalne operaator

## Viited
Masutatsu Ōyama

**Masutatsu Ōyama** (jaapani keeles 大山 倍達 *Ōyama Masutatsu*; 27. juuli 1923 –  26. aprill 1994) ehk **Mas Oyama** oli korea karatemeister ja oma täiskontaktse stiili kyokushin kaikani loonud võitluskunstnik, kes võitles seda demonstreerides kokku 52 härjaga (pulliga), lüües neid rusikahoobiga sirakile. Ehkki see üldlevinud lugu osutus hiljem müüdiks, on Oyama teinud ainsana kolme päeva jooksul kolm korda läbi 100 mehe ''kumite'' (iga võidetud võitlus alla 2 minuti).

## Viited
Põllumajandusgeograafia

**Põllumajandusgeograafia** on majandusgeograafia haru, mis uurib põllumajandustootmise paiknemise seaduspärasusi ja seda mõjutavaid tegureid, sh eri riikide ja piirkondade looduslikke ja sotsiaal-majanduslikke tingimusi ning põllumajandustootmise arengu omapärasusi.

Põllumajandusgeograafia käsitleb põllumajandustootmist agraartööstuskompleksi teiste harudega vastastikuses seoses.

## Vaata ka
*Tööstusgeograafia
*Veonduse geograafia
*Teeninduse geograafia

## Viited
Dorothy L. Sayers

**Dorothy L. Sayers** (13. juuni 1893 – 17. detsember 1957) oli inglise kirjanik, filoloog ja tõlkija. 

Tema kriminaalromaanide kuulsaim tegelaskuju on aristokraadist detektiiv lord Peter Wimsey.

1930. aastal asutas ta Londonis koos Agatha Christie, Freeman Wills Croftsi, Anthony Berkeley Coxi ja teiste Briti kriminaalkirjanikega ühenduse Detection Club.

## Eestikeelsed väljaanded
* "Kelle laip?" – *Whose body?*, 1923; eesti keeles: Loodus, 1938 sarjas "Kriminaalromaan"; nr 17 ja Kupar, 1995 sarjas "Kupra kriminaalromaan"
* "Korralagedus Bellona klubis" – *Unpleasantness at the Bellona Club*, 1928; eesti keeles: Eesti Raamat 1990 sarjas "Mirabilia"
* "Vasksõrmedega mees" (jutustus) – *The Abominable History of the Man with Copper Fingers* kogumikus "Lord Peter Views the Body", 1928; eesti keeles: "Kärbes" (jutustused). Elmatar, 1994, 3. raamat sarjas "Öölane"
* "Kange mürk" – *Strong poison*, 1930; eesti keeles: Minikiri 1995, sarjas "Lord Peter Wimsey tegutseb"
* "Parv kahtlusaluseid" – *The five red herrings*, 1931; eesti keeles: Elmatar 2003, 75. raamat sarjas "Öölane"

### Kogumikud
* "Näota mehe saladuslik mõistatus" (kogumik lühilugusid); eesti keeles: Elmatar 2004, 78. raamat sarjas "Öölane"
* "Nebukadnedsar" (kogumik lühilugusid); eesti keeles: Elmatar 2004, 82. raamat sarjas "Öölane"
* "Kirstunael" (kogumik lühilugusid); eesti keeles: Elmatar 2005, 85. raamat sarjas "Öölane"
* "Mürgitatud märjuke" (kogumik lühilugusid); eesti keeles: Elmatar 2005, 88. raamat sarjas "Öölane"

## Viited

## Välislingid

* Krista Kaer. Ka mõrva tuleb reklaamida. Postimees, 25. september 1999
Kaido Külaots

**Kaido Külaots** (sündinud 28. veebruaril 1976) on eesti maletaja, rahvusvaheline suurmeister (2001).

Ta on lõpetanud 1994. aastal Pärnu Sütevaka Humanitaargümnaasiumi ja õppinud Tartu Ülikooli avatud ülikoolis kehakultuuri.

Maletama õpetas teda isa Aare Külaots. Tuli 1991. ja 1993. aastatel Eesti noortemeistriks. Noorte maailmameistrivõistlustel saavutas ta 1992. aastal Duisburgis vanusegrupis U16 seitsmenda koha ja võitis 1993. aastal Bratislavas vanusegrupis U18 pronksmedali. Juunioride maailmameistrivõistlustel saavutas 1996. aastal Medellínis 12. koha.

FIDE maailmameistrivõistluste raames 2000. aastal Lätis peetud Balti tsooniturniiril jäi Külaots jagama 3.–4. kohta ja edasi ei pääsenud.

Ta on osalenud Euroopa meistrivõistlustel kiir- ja välkmales, kus saavutas kiirmales 2019. aastal Tallinnas kaheksanda ja välkmales 2013. aastal Varssavis 12. koha.

Külaots on kümnekordne Eesti malemeister (1999, 2001, 2002, 2003, 2008, 2009, 2010, 2014, 2020, 2023) ja võitnud meistrivõistlustel kolm hõbe- (2004, 2007, 2019) ja ühe pronksmedali (2022). Ta on Eesti meister kiirmales (2001, 2008) ja välkmales (2005).

Külaots on kuulunud Eesti koondisse maleolümpiatel alates 1998. aastast. Ta on olnud maleolümpiatel Soome (2016) ja Eesti koondise (2022) peatreener. 

Ta on mänginud paljudel rahvusvahelistel turniiridel, sealhulgas võitnud 2004. aastal Paul Kerese mälestusturniiri ja 2019. aastal Moskvas peetud Aeroflot Openi A-turniiri.

Ta on mänginud Kreeka, Prantsusmaa, Saksamaa, Taani, Rootsi, Soome ja Ungari klubides. Ta kuulus 2004/2005. aasta Soome võistkondlikel meistrivõistlustel võitjaks tulnud Jyväskylä maleklubi meeskonda (mängis 1. laual).

Külaots on saanud FIDE-lt 1995. aastal rahvusvahelise meistri ja 2001. aastal rahvusvahelise suurmeistri nimetuse. Teda on valitud Eesti parimaks maletajaks 2004., 2008., 2009., 2012., 2013. ja 2014. aastal. 

Ta on 2005. aastast Kaido Külaotsa Malekooli juhatuse liige ja 2019. aastast Eesti Maleliidu nõukogu liige.

## Välislingid
*Kaido Külaots FIDE andmebaasis
*
Phoenix Suns

**Phoenix Suns** on Põhja-Ameerika korvpalliliiga NBA klubi. Meeskond mängib läänekonverentsi Vaikse ookeani divisjonis ja peab oma kodumänge Phoenix Suns Arenal.

## Ajalugu
Klubi asutati 1968. aastal Phoenixis. Suns on kaks korda tulnud läänekonverentsi meistriks, kuid kaotanud mõlemal korral NBA finaalseeria: 1976. aastal Boston Celticsile ja 1993. aastal Chicago Bullsile.

Phoenix Suns mängis vahemikus 1975/76–2009/10 regulaarselt väljalangemismängudel, jäädes *play-off*'ist eemale üksnes seitsmel hooajal. Alates hooajast 2010/11 pole Suns aga kümnel aastal järjest põhiturniirist kaugemale jõudnud.

## Mängijad hooajal 2020/2021
* Ty-Shon Alexander
* Deandre Ayton
* Devin Booker
* Mikal Bridges
* Jevon Carter
* Jae Crowder
* Langston Galloway
* Cameron Johnson
* Damian Jones
* Frank Kaminsky
* E'Twaun Moore
* Abdel Nader
* Chris Paul
* Cameron Payne
* Dario Šarić
* Jalen Smith

## Endised mängijad
* Kevin Johnson
* Steve Nash
* Jason Kidd
* Charles Barkley
* Alvan Adams
* Paul Westphal
* Dick Van Arsdale
* Walter Paul Davis
* Tom Chambers
* Amar'e Stoudemire
* Shaquille O'Neal

## Välislingid
*Phoenix Suns